قرر قاضي التحقيق بالمحكمة الوطنية ف مدريد، سانتياگو بيدرازا، مايتابعش زعيم البوليساريو ابراهيم غالي بتهمة ارتكاب جرائم ضد الانسانية، اللي قدمتها ضدو الجمعية الصحراوية للدفاع عن حقوق الانسان. وكانت الغرفة الجنائية ديال المحكمة الوطنية الاسبانية ف مدريد علنات نهار الاربعاء اللي فات، ابطال قرار قاضي التحقيق بالمحكمة الوطنية بارشفة الشكوى المقدمة من الجمعية الصحراوية ضد غالي. ووضحو قضاة المحكمة ان الجرائم اللي شارت ليها الجمعية بحال الابادة الجماعية مع جرائم القتل والجرح والاحتجاز غير القانوني والارهاب والتعذيب والاختفاء القسري، كيتعاقب عليها بعقوبات فايتة الحد الموضوعي للاجراء المختصر. وكان بيدرازا سد القضية ف 29 يوليوز اللي فات، وكتشوف المحكمة ان الوقائع فاتها الوقت، حيت القانون الجنائي ف 1973 كيحدد فترة التقادم ف 20 عام بخصوص الجريمة الكبرى الموجهة لإبراهيم غالي واللي معاه. 
قدمتها ضدو الجمعية الصحراوية للدفاع عن حقوق الانسان.. القضاء الاسباني قرر عدم متابعة ابراهيم غالي بتهمة ارتكاب جرائم ضد الانسانية